
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 797 


27 Ιουνίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός διαδικασίας απαλλαγής και διαδικασίας 
βεβαίωσης και είσπραξης του Φόρου Προστιθέμε¬ 
νης Αξίας, που αναλογεί στην εισαγωγή μισθωμέ¬ 
νων αεροσκαφών που προορίζονται για εκμετάλ¬ 
λευση από εγκατεστημένες στο εσωτερικό της χώ¬ 


ρας αεροπορικές εταιρείες. 1 

Καταστροφή Εμπορευμάτων - Επιτροπή άρθρου 37, 

παρ. 1, του Ν. 2960/2001 . 2 

Τροποποίηση - Συμπλήρωση της 2/68621/22.11.2000 

απόφασης. 3 

Συγχώνευση Ειδικοτήτων Ανθυπασπιστών και Υπαξιω- 
ματικών της Πολεμικής Αεροπορίας». 4 


Συγκρότηση Νομοπαρασκευαστικής Επιτροπής για 
την επεξεργασία και κατάρτιση Προεδρικών Δια¬ 
ταγμάτων και Υπουργικών αποφάσεων, των οποίων 
η έκδοση προβλέπεται από το Ν.2812/2000 «Κύρω¬ 
ση του Κώδικα Δικαστικών Υπαλλήλων» (ΦΕΚ Α' 
67/10.3.2000). 5 

Συγκρότηση Νομοπαρασκευαστικής Επιτροπής για 
εναρμόνιση της Εθνικής νομοθεσίας προς την 
οδηγία 2000/43 «περί εφαρμογής της ίσης μετα¬ 
χείρισης ασχέτως φυλετικής ή εθνικής καταγω¬ 
γής» . 6 

Τροποποίηση και συμπλήρωση της 189280/7.2.02 
απόφασής μας περί συγκροτήσεως Ομάδας Ερ¬ 
γασίας για την κύρωση των Συμβάσεων α) του 
Συμβουλίου της Ευρώπης για τη μεταφορά διαδι¬ 
κασιών σε ποινικές υποθέσεις και τριών Π ρωτοκόλ- 
λων στις Συμβάσεις έκδοσης και μεταφοράς κατα- 
δίκωντου Συμβουλίου της Ευρώπης και β) του ΟΗΕ 
για το οργανωμένο έγκλημα - Σύμβαση οργανωμέ¬ 


νου εγκλήματος και 2 Πρωτόκολλα. 7 

Τροποποίηση του Κανονισμού Εσωτερικής Υπηρεσίας 

του Πρωτοδικείου Αμαλιάδας. 8 

Σύσταση και συγκρότηση Ομάδας Εργασίας για την 
επεξεργασία εσωτερικού κανονισμού οργάνω¬ 
σης και λειτουργίας των Ιατροδικαστικών Υπηρε¬ 
σιών. 9 

Τ ροποποίηση του Κανονισμού Εσωτερικής Υπηρεσίας 
του Πρωτοδικείου Λευκάδας. 10 


ΑΠΟΦΑΣΕΙ Σ 

Αριθ. Δ 792/426 (1) 

Καθορισμός διαδικασίας απαλλαγής και διαδικασίας βε¬ 
βαίωσης και είσπραξης του Φόρου Προστιθέμενης 
Αξίας, που αναλογεί στην εισαγωγή μισθωμένων αε¬ 
ροσκαφών που προορίζονται για εκμετάλλευση από 
εγκατεστημένες στο εσωτερικό της χώρας αεροπορι¬ 
κές εταιρείες. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις του ΚΑΝ. (ΕΟΚ) 2913/1992 «Περί Θε- 
σπίσεως Κοινοτικού Τελωνειακού Κώδικα». 

2) Τις διατάξεις του ΚΑΝ. (ΕΟΚ) 2454/1993 «Για τον κα¬ 
θορισμό ορισμένων διατάξεων εφαρμογής του Κοινοτι¬ 
κού Τελωνειακού Κώδικα». 

3) Τις διατάξεις του Ν. 2960/2001 (ΦΕΚ265/Α) «Εθνικός 
Τελωνειακός Κώδικας». 

4) Τις διατάξεις των άρθρων 14,19,20,32,35,38 § 9,59 
§ 2 και 60του Ν. 2859/2000 (ΦΕΚ248/Α) «Κύρωση Κώδικα 
Φόρου Προστιθέμενης Αξίας». 

5) Την ανάγκη καθορισμού διαδικασίας απαλλαγής και 
διαδικασίας βεβαίωσης και είσπραξης του Φόρου Προ¬ 
στιθέμενης Αξίας που αναλογεί στην εισαγωγή μισθωμέ¬ 
νων αεροσκαφών που προορίζονται για εκμετάλλευση 
από εγκατεστημένες στο εσωτερικό της χώρας αεροπο¬ 
ρικές εταιρείες. 

6) Την 1100383/1330/Α 0006/31.10.2001 (ΦΕΚ 1485/Β/ 
31.10.2001) κοινή απόφαση του Πρωθυπουργού και του 
Υπουργού Οικονομικών «Καθορισμός αρμοδιοτήτων των 
Υφυπουργών Οικονομικών». 

7) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Καθορίζουμε διαδικασία απαλλαγής και διαδικασία βε¬ 
βαίωσης και είσπραξης του Φόρου Προστιθέμενης Αξίας 
(ΦΠΑ) που αναλογεί στην εισαγωγή μισθωμένων αερο¬ 
σκαφών που προορίζονται για εκμετάλλευση από εγκατε¬ 
στημένες στο εσωτερικό της χώρας αεροπορικές εται¬ 
ρείες, ως ακολούθως: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 

Κατάθεση Παραστατικού Εισαγωγής 

1) Στην περίπτωση εισαγωγής στη χώρα μας μισθωμέ¬ 
νων αεροσκαφών, τα οποία προορίζονται για εκμετάλ¬ 
λευση από εγκατεστημένες στο εσωτερικό της χώρας 
αεροπορικές εταιρείες, κατατίθεται, από τη μισθώτρια 
αεροπορική εταιρεία στο αρμόδιο Τελωνείο εισαγωγής, 
παραστατικό εισαγωγής, στο οποίο προσαρτά, πέραν 
των άλλων προβλεπόμενων και το Μισθωτήριο Συμβόλαιο 
που έχει συναφθεί με τον εγκατεστημένο στην τρίτη χώ¬ 
ρα εκμισθωτή, θεωρημένο από την αρμόδια για τη φορο¬ 
λογία εισοδήματος της ΔΟΥ, από το οποίο να προκύπτει 
το ακριβές χρονικό διάστημα της μίσθωσης, η αξία του μι¬ 
σθώματος και ο ακριβής χρόνος καταβολής του. 

2) Στη συνέχεια ακολουθείται, κατά περίπτωση, η διαδι¬ 
κασία των επόμενων άρθρων της παρούσας, προκειμέ- 
νου να χορηγείται η προβλεπόμενη απαλλαγή ή να βεβαι¬ 
ώνεται και να εισπράττεται ο αναλογών ΦΠΑ. 

Άρθρο 2 

Προϋποθέσεις απαλλαγής από το ΦΠΑ 

1) Απαλλαγή από το ΦΠΑ, παρέχεται στις εγκατεστημέ¬ 
νες στο εσωτερικό της χώρας αεροπορικές εταιρείες που 
πληρούν τις προϋποθέσεις απαλλαγής του άρθρου 27 
του Ν. 2859/2001. 

2) Ως απόδειξη ότι πληρούνται οι προϋποθέσεις απαλ¬ 
λαγής της προηγούμενης παραγράφου, απαιτείται βε¬ 
βαίωση της αρμόδιας για τη φορολογία εισοδήματος της 
αεροπορικής εταιρείας ΔΟΥ. 

Άρθρο 3 

Χορήγηση της απαλλαγής από το ΦΠΑ 

1) Στην περίπτωση που η εγκατεστημένη στο εσωτερι¬ 
κό της χώρας μισθώτρια αεροπορική εταιρεία, πληροί τις 
προϋποθέσεις απαλλαγής του προηγούμενου άρθρου, 
ως δικαιολογητικό για τη χορήγηση της απαλλαγής προ- 
σαρτάται στο παραστατικό εισαγωγής η βεβαίωση της 
παραγράφου 2 του προηγούμενου άρθρου και αναγρά¬ 
φεται επί του τελωνειακού παραστατικού η ένδειξη 
«ΑΠΑΛΛΑΓΗ ΑΠΟ ΤΟ ΦΠΑ - ΑΡΘΡΟ 27 Ν. 2859/2000 - 
ΑΥΟ Δ 792/426/17.6.2002». 

2) Η μισθώτρια αεροπορική εταιρεία υποχρεούται, πριν 
από την παρέλευση του χρόνου μίσθωσης, να εξάγει το 
μισθωμένο αεροσκάφος σε τρίτη χώρα. Δεν απαιτείται 
εξαγωγή του αεροσκάφους, εφόσον, πριν από την παρέ¬ 
λευση του χρόνου αυτού, η μισθώτρια αεροπορική εται¬ 
ρεία προσκομίσει στο Τελωνείο εισαγωγής Μισθωτήριο 
Συμβόλαιο θεωρημένο από την αρμόδια για τη φορολο¬ 
γία εισοδήματος της ΔΟΥ, από το οποίο να προκύπτει πα¬ 
ράταση του χρόνου μίσθωσης. 

3) Αντίγραφο του παραστατικού εισαγωγής, αποστέλ- 
λεται από το Τελωνείο εισαγωγής στη ΔΟΥ η οποία είναι 
αρμόδια για τη φορολογία εισοδήματος της μισθώτριας 
αεροπορικής εταιρείας. 

Άρθρο 4 

Βεβαίωση και είσπραξη του ΦΠΑ 

Στην περίπτωση, που η εγκατεστημένη στο εσωτερικό 
της χώρας μισθώτρια αεροπορική εταιρεία δεν πληροί τις 
προϋποθέσεις απαλλαγής του άρθρου 2 της παρούσας, 
ο αναλογών ΦΠΑ εισαγωγής βεβαιώνεται και εισπράττε- 
ται ως ακολούθως: 


1) Ως φορολογητέα αξία ΦΠΑ λαμβάνεται το συνολικό 
ποσό που καταβάλλει η μισθώτρια αεροπορική εταιρεία 
στον εκμισθωτή κατά το χρονικό διάστημα που διαρκεί η 
μίσθωση, όπως αυτό προκύπτει από το Μισθωτήριο Συμ¬ 
βόλαιο. 

2) Ο ΦΠΑ καταβάλλεται στο Τελωνείο εισαγωγής με το 
παραστατικό εισαγωγής του άρθρου 1 της παρούσας. 
Στην περίπτωση που προβλέπεται από το Μισθωτήριο 
Συμβόλαιο τμηματική καταβολή, η πρώτη δόση του ΦΠΑ 
καταβάλλεται κατά την κατάθεση του παραστατικού ει¬ 
σαγωγής και οι επόμενες κατά το χρόνο που προβλέπεται 
για την καταβολή των υπόλοιπων δόσεων. 

3) Η μισθώτρια αεροπορική εταιρεία, υποχρεούται πριν 
από την παρέλευση του χρόνου μίσθωσης, να εξάγει το 
μισθωμένο αεροσκάφος σε τρίτη χώρα. Δεν απαιτείται 
εξαγωγή του αεροσκάφους, εφόσον, πριν από την παρέ¬ 
λευση του χρόνου αυτού, η μισθώτρια αεροπορική εται¬ 
ρεία προσκομίσει στο Τελωνείο εισαγωγής Μισθωτήριο 
Συμβόλαιο θεωρημένο από την αρμόδια για τη φορολο¬ 
γία εισοδήματος της ΔΟΥ, από το οποίο να προκύπτει πα¬ 
ράταση του χρόνου μίσθωσης. Στην περίπτωση αυτή ακο¬ 
λουθείται, κατ’ ανάλογο τρόπο, η διαδικασία των προη¬ 
γούμενων παραγράφων για την καταβολή του ΦΠΑ. Αν η 
μισθώτρια αεροπορική εταιρεία έχει τις προϋποθέσεις 
απαλλαγής του άρθρου 2 της παρούσας κατά το χρόνο 
παράτασης της μίσθωσης, απαλλάσσεται από το ΦΠΑ, 
κατ’ ανάλογη εφαρμογή του προηγούμενου άρθρου 3. 

4) Η μισθώτρια αεροπορική εταιρεία συμπεριλαμβάνει 
τον καταβληθέντα στο Τελωνείο εισαγωγής ΦΠΑ, στον 
κωδικό «προστιθέμενα ποσά του φόρου εισροών» της πε¬ 
ριοδικής Δήλωσης ΦΠΑ της οικείας φορολογικής περιό¬ 
δου. 

5) Αντίγραφο του παραστατικού εισαγωγής, αποστέλ- 
λεται από το Τελωνείο εισαγωγής στην αρμόδια για τη φο¬ 
ρολογία της μισθώτριας αεροπορικής εταιρείας ΔΟΥ. 

Άρθρο 5 

Νηολόγηση και απονηολόγηση αεροσκαφών 

1) Στο αντίτυπο του παραστατικού εισαγωγής, καθώς 
και σε οποιοδήποτε άλλο έγγραφο που χορηγείται από το 
Τελωνείο εισαγωγής στην μισθώτρια αεροπορική εται¬ 
ρεία προκειμένου να χρησιμοποιηθεί για τη νηολόγηση 
του αεροσκάφους, αναγράφεται η ένδειξη: «ΑΕΡΟΣΚΑ¬ 
ΦΟΣ ΚΑΤΑΓΩΓΗΣ ΤΡΙΤΗΣ ΧΩΡΑΣ-ΔΕΝ ΕΧΟΥΝ ΚΑΤΑ¬ 
ΒΛΗΘΕΙ ΔΑΣΜΟΦΟΡΟΛΟΓΙΚΕΣ ΕΠΙΒΑΡΥΝΣΕΙΣ - ΝΟΝ 
ΟΟΜΜΩΝΙΤΥ ΟΒΙΟΙΝ-ϋυΤΙΕδ ΑΝΩ ΤΑΧΕ3 ΗΑνΕ ΝΟΤ 
ΒΕΕΝ ΡΑΙϋ». 

2) Η ένδειξη της προηγούμενης παραγράφου αναγρά¬ 
φεται και από την Υπηρεσία Πολιτικής Αεροπορίας, σε κά¬ 
θε σχετικό με την απονηολόγηση του αεροσκάφους έγ¬ 
γραφο που χορηγεί στην αεροπορική εταιρεία, καθώς 
επίσης και στο σήμα που στέλνει στην ομόλογή της υπη¬ 
ρεσία της χώρας επόμενης νηολόγησης του εν λόγω αε¬ 
ροσκάφους. 

Άρθρο 6 

Τακτοποίηση παραστατικού εισαγωγής - Κυρώσεις 

1) Το παραστατικό εισαγωγής παραμένει σε εκκρεμό¬ 
τητα στο Τελωνείο εισαγωγής και τίθεται στο αρχείο μό¬ 
νο μετά την απονηολόγηση και την εξαγωγή του αερο¬ 
σκάφους και με την προσάρτηση σ’ αυτό αντιγράφου του 
παραστατικού εξαγωγής και του εγγράφου απονηολόγη- 
σης. 

2) Η εκπρόθεσμη καταβολή του συνόλου ή μέρους του 
αναλογούντος, κατά τα οριζόμενα στο άρθρο 4 της πα¬ 
ρούσας, ΦΠΑ, αποτελεί παράβαση των διατάξεων του Ν. 
2960/2001 και επιβάλλονται στη μισθώτρια αεροπορική 
εταιρεία οι κυρώσεις που προβλέπονται από το νόμο αυ¬ 
τό. Ομοίως, στην περίπτωση παρέλευσης του χρόνου μί¬ 
σθωσης χωρίς να έχει προσκομιστεί στο Τελωνείο εισα¬ 
γωγής Μισθωτήριο Συμβόλαιο από το οποίο να προκύπτει 
παράταση του χρόνου αυτού ή χωρίς να έχει εξαχθεί το 
αεροσκάφος και να έχει γίνει απονηολόγησή του, δια- 
πράττεται από τη μισθώτρια αεροπορική εταιρεία παρά¬ 
βαση των διατάξεων του Ν. 2960/2001 και επιβάλλονται οι 
κυρώσεις που προβλέπονται από το νόμο αυτό. Στις πα¬ 
ραπάνω περιπτώσεις, ενημερώνεται άμεσα και η Υπηρε¬ 
σία Πολιτικής Αεροπορίας, προκειμένου να προβεί στις 
ενδεδειγμένες, για την αφαίρεση από το αεροσκάφος της 
άδειας διενέργειας πτήσεων, ενέργειες. 

Άρθρο 7 
Έναρξη ισχύος 

1) Η ισχύς της απόφασης αυτής αρχίζει από 13 Ιουνίου 
2002 . 

2) Από την έναρξη ισχύος της παρούσας παύει να ισχύ¬ 
ει οποιαδήποτε ρύθμιση είναι αντίθετη προς τις διατάξεις 
αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 2002 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 
-♦- 

Αριθ.Τ 2622/179/ΑΟ019 (2) 

Καταστροφή Εμπορευμάτων - Επιτροπή άρθρου 37, 
παρ. Ι,τουΝ. 2960/2001. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 1,4, &5, του άρθρου 
182 καθώς και την παρ.2, του άρθρου 37, του Καν. (ΕΟΚ) 
2913/92 «περί Κοινοτικού Τελωνειακού Κώδικα». 

2. Τις διατάξεις των παραγράφων 1 & 2, του άρθρου 
842, του Καν. (ΕΟΚ) 2454/93 «περίΔιατάξεων Εφαρμογής 
του Κοινοτικού Τελωνειακού Κώδικα». 

3. Τις διατάξεις της περίπτωσης β, της παρ. 1, καθώς και 
της παρ. 7, του άρθρου 37 του Ν. 2960/01 «Εθνικός Τελω- 
νειακός Κώδικας». (ΦΕΚ 265 Α'). 

4. Την 1100383/1330/Α0006/31.10.2001 (ΦΕΚ 1485/Β/ 
31.10.2001) Απόφαση του Υπουργού Οικονομικών «καθο¬ 
ρισμός αρμοδιοτήτων των Υφυπουργών Οικονομικών». 

5. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

Άρθρο 1 

Συγκρότηση Επιτροπής 

Η προβλεπόμενη από τις διατάξεις της περίπτωσης β, 
της παρ.Ι, του άρθρου 37, του Ν. 2960/01 «Εθνικός Τε¬ 
λωνειακός Κώδικας» Επιτροπή καταστροφής εμπορευ¬ 
μάτων συγκροτείται από τον Προϊστάμενο της αρμόδιας 
Τελωνειακής Αρχής στην χωρική αρμοδιότητα της οποίας 


βρίσκονται τα υπό καταστροφή εμπορεύματα, ή τον νόμι¬ 
μο αναπληρωτή αυτού. 

Η επιτροπή είναι τριμελής με πρόεδρο τον Προϊστάμε¬ 
νο της ανωτέρω Τελωνειακής Αρχής, ή τον νόμιμο ανα¬ 
πληρωτή του, και μέλη δύο υπαλλήλους της με ελεγκτικά 
καθήκοντα, οι οποίοι ορίζονται από τον πρόεδρο της ελ¬ 
λείψει δε ενός έκτων δύο τελευταίων, στην επιτροπή συμ¬ 
μετέχει άλλος τελωνειακός υπάλληλος που ορίζεται επί¬ 
σης από τον πρόεδρο αυτής. 

Χρέη γραμματέα της Επιτροπής ασκεί ένας έκτων ανω¬ 
τέρω υπαλλήλων που ορίζει ο πρόεδρός της. 

Άρθρο 2 

Αρμοδιότητα Επιτροπής 

Στην αρμοδιότητα της Επιτροπής του άρθρου 1, σύμ¬ 
φωνα με τις κείμενες διατάξεις, ανήκει η διενέργεια της 
καταστροφής εμπορευμάτων ύστερα από γραπτή αίτηση 
του διασαφιστή αυτών ή του υπόχρεου καταβολής Ε.Φ.Κ. 
επ’ αυτών, σύμφωνα με την περίπτωση β, παρ. 1, του άρ¬ 
θρου 37, του Ν. 2960/01, κατόπιν έγκρισης του Προϊστά¬ 
μενου της αρμόδιας Τελωνειακής Αρχής, καθώς και η κα¬ 
ταστροφή εμπορευμάτων που υπέστησαν φθορά ή είναι 
δυσχερής η φύλαξή τους, ή υπάρχει κίνδυνος για τη δια¬ 
τήρηση τους, σύμφωνα με την παρ. 7, του ιδίου ως άνω 
άρθρου, κατόπιν απόφασης της αρμόδιας Τελωνειακής 
Αρχής. 

Άρθρο 3 

Διαδικασία Καταστροφής 

1. Η Επιτροπή του άρθρου 1 συγκαλείται από τον Προϊ¬ 
στάμενο της Τελωνειακής Αρχής, ή τον νόμιμο αναπλη¬ 
ρωτή του, η οποία εγκρίνει την καταστροφή των εμπο¬ 
ρευμάτων, όταν γίνεται αποδεκτή η σχετική προς τούτο 
γραπτή αίτηση του διασαφιστή τους ή του υπόχρεου κα¬ 
ταβολής Ε.Φ.Κ. επ’ αυτών. 

2. Η Επιτροπή του άρθρου 1 προβαίνει στην επαλήθευ¬ 
ση και καταμέτρηση των υπό καταστροφή εμπορευμά¬ 
των. Η καταστροφή των εμπορευμάτων γίνεται με το πλέ¬ 
ον πρόσφορο τρόπο (τεμαχισμό, σύνθλιψη, καύση, υγει¬ 
ονομική ταφή, απόχυση, κ.ά.), ώστε να είναι αδύνατη η 
περαιτέρω χρησιμοποίηση αυτών. Η επαλήθευση, κατα¬ 
μέτρηση και καταστροφή των εν λόγω εμπορευμάτων 
πραγματοποιείται παρουσία του αιτούντος την κατα¬ 
στροφή αυτών, ή του νόμιμου αντιπροσώπου του. 

3. Γιατην καταστροφή των εμπορευμάτων συντάσσεται 
πρωτόκολλο όπου αναφέρεται ο τρόπος καταστροφής 
τους καθώς και το είδος και η ποσότητα των υπολειμμά¬ 
των και απορριμμάτων που ενδεχόμενα προκύπτουν από 
την καταστροφή, ώστε να είναι δυνατόν αυτά να τεθούν 
σε ανάλωση ή ελεύθερη κυκλοφορία, εφόσον προηγού¬ 
μενα καταβληθούν οι δασμοφορολογικές επιβαρύνσεις 
που αναλογούν σ’ αυτά. 

Άρθρο 4 

Καταστροφή Εμπορευμάτων λόγω ύπαρξης 
κινδύνου από τη διατήρηση τους. 

1. Η Επιτροπή του άρθρου 1 προβαίνει στην διενέργεια 
της διαδικασίας καταστροφής των εμπορευμάτων, κατ’ 
εφαρμογή των διατάξεων της παρ. 7, του άρθρου 37, του 
Ν.2960/01, ύστερα από τη σχετική προς τούτο απόφαση 
της αρμόδιας Τελωνειακής Αρχής, περί καταστροφής 
των εμπορευμάτων λόγω ύπαρξης κινδύνου από τη δια¬ 
τήρηση τους. 

2. Η εν λόγω απόφαση εκδίδεται κατόπιν γνωμοδότη¬ 
σης αρμόδιου επιστήμονα (ιατρού, γεωπόνου, τεχνολό¬ 
γου τροφίμων κ.λπ.) της Δ/νσηςτης οικείας Νομαρχιακής 
Αυτοδιοίκησης, ή επιστήμονα χημικού της οικείας Χημι¬ 
κής Υπηρεσίας, στην οποία αναφέρεται ότι κρίνεται ανα¬ 
γκαία η καταστροφή των εμπορευμάτων λόγω ύπαρξης 
κινδύνου από τη διατήρηση τους, που απειλεί τη δημόσια 
υγεία, (σήψη, αλλοίωση, κ.ά. των εμπορευμάτων). 

Η γνωμοδότηση αυτή κοινοποιείται στον κύριο των 
εμπορευμάτων ο οποίος καλείται να παραστεί κατά την 
καταστροφή αυτών σε οριζόμενη από την αρμόδια Τελω- 
νειακή Αρχή ημερομηνία. 

Ο κύριος των εμπορευμάτων δικαιούται, εντός 24 
ωρών, λαμβανομένων υπόψη μόνο των εργάσιμων ημε¬ 
ρών, απάτην κοινοποίηση της γνωμοδότησης, να ζητήσει 
αναθεώρηση της ανωτέρω γνωμοδότησης, ενεργούμε- 
νης από τον γνωμοδοτήσαντα επιστήμονα της οικείας Νο¬ 
μαρχίας ή επιστήμονα χημικό της οικείας Χημικής Υπηρε¬ 
σίας και άλλο ανάλογο επιστήμονα, προτεινόμενο από 
τον κύριο των εμπορευμάτων. 

Σε περίπτωση διαφωνίας αυτών, αποφαίνεται αμετά- 
κλητα, περί της αναγκαιότητας καταστροφής των εμπο¬ 
ρευμάτων, τρίτος επιδιαιτητής επιστήμων διοριζόμενος 
από τον Ειρηνοδίκη της περιοχής όπου βρίσκεται η αρμό¬ 
δια Τελωνειακή Αρχή. 

Οι πραγματογνώμονες επιστήμονες δίνουν, ενώπιον 
του Προϊσταμένου της αρμόδιας Τελωνειακής Αρχής, τον 
κατά τις διατάξεις της Πολιτικής Δικονομίας οριζόμενο 
όρκο και υπέχουν τις ευθύνες των δημοσίων υπαλλήλων 
δια την εκτέλεση των καθηκόντων τους. 

3. Η Τελωνειακή Αρχή δύναται, εφόσον αυτό απαιτείται, 
με ευθύνη και με δαπάνες του υπόχρεου, να μεταφέρει τα 
προς καταστροφή εμπορεύματα από τον χώρο που βρί¬ 
σκονται σε ειδικούς υπό την εποπτεία της χώρους. 

4. Σε όλες τις ανωτέρω περιπτώσεις οι σχετικές δαπά¬ 
νες καταστροφής επιβαρύνουν τον υπόχρεο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουνίου 2002 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 
-♦- 

Αριθ. 2/19239/Β0041 (3) 

Τροποποίηση - Συμπλήρωση της 2/68621/22.11.2000 
απόφασης. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ & ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 60, 61 & 62 του Ν. 2362/95 περί «Δημο¬ 
σίου Λογιστικού Ελέγχου των Δαπανών του Κράτους» και 
άλλες Διατάξεις (Α. 247). 

β) Του Ν. 2771/99 (ΦΕΚ280/Α/16.12.99) «Περί ειδικών 
λογαριασμών και άλλες διατάξεις» (Α 280). 

γ) Του άρθρου 29Ατου Ν. 1558/85 (Α 137) που προστέ¬ 
θηκε με το άρθρο 27 του Ν.2081/92 (Α 154) και τροποποι¬ 
ήθηκε με το άρθρο 1 παρ. 2α του Ν. 2469/97 (Α38). 

δ) Του Π.Δ. 81/2002 «Συγχώνευση των Υπουργείων 
Εθνικής Οικονομίας και Οικονομικών» στο Υπουργείο Οι¬ 
κονομίας & Οικονομικών (Α 57). 

2. Τη 2/38554/0004/23.5.2000 Απόφαση του Υφυπουρ¬ 


γού Οικονομικών, για την μεταβίβαση αρμοδιοτήτων και 
της εξουσίας να υπογράφουν «Με εντολή Υφυπουργού», 
στο Γ ενικό Γ ραμματέα Δημοσιονομικής Πολιτικής, στους 
Γ ενικούς Διευθυντές κ.λπ. (Β 703) 

3. Τη 2/68621/22.11.2000 απόφασή μας «Σύσταση λο¬ 
γαριασμού και καθορισμός της κίνησής του» (Β 643). 

4. Το 963/3.4.2002 έγγραφο της Γ. Γ. Π. Σ με το οποίο ζη¬ 
τείται, να κατατίθενται στο λογαριασμό 4071/4780 και οι 
εισροές από την Ε. Ε για τη συμμετοχή της στα δύο νέα 
ερευνητικά προγράμματα ήτοι: 

• «Μια κυβερνητική πλατφόρμα βασικών γνώσεων για 
την απ’ ευθείας σύνδεση των υπηρεσιών του Δημοσίου 
Τομέα. (ΒΜΑΒΤΟΟν)». 

• «Διασυνοριακή επιχειρησιακή διαμεσολάβηση μέσω 
ενιαίων ηλεκτρονικών υπηρεσιών. (0Β-Βυ3ΙΝΕ33)». 

5. Το γεγονός ότι από τις διατάξεις της απόφασης αυ¬ 
τής δενπροκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Τροποποιούμε - συμπληρώνουμε την 2/68621/ 
22.11.2000 απόφασή μας ως ακολούθως: 

α) Η τελευταία φράση της πρώτης παραγράφου αντι¬ 
καθίσταται ως εξής: 

«με την ονομασία «Συμμετοχή της Γ.Γ.Π.Σ στα ερευνη¬ 
τικά προγράμματα ΙΡΙ3, 3ΜΑΒΤΘ0ν, & ΩΒ - Βυ3ΙΝΕ33». 

Β) Η περίπτωση 1 της δεύτερης παραγράφου αντικαθί¬ 
σταται ως εξής: 

Ο λογαριασμός πιστώνεται με τις συνεισφορές που 
αποστέλλονται από την Ευρωπαϊκή Ένωση για την αντι¬ 
μετώπιση δαπανών από την υλοποίηση των προγραμμά¬ 
των: 

1. «Ενσωμάτωση - Ενοποίηση των Δημοσίων Πληροφο¬ 
ριακών Συστημάτων και Στατιστικών Υπηρεσιών». 

II. «Κυβερνητική Πλατφόρμα Βασικών Γνώσεων για τις 
οηΐίπθ υπηρεσίες του Δημοσίου Τομέα (3ΜΑΡΠΌΟ\/)». 

III. «Διασυνοριακή Επιχειρησιακή Διαμεσολάβηση μέσω 
ενιαίων Ηλεκτρονικών Υπηρεσιών (ΩΒ-ΒΙΙ3ΙΝΕ33)». 

2. Κατά τα λοιπά ισχύει η κατά τα ανωτέρω τροποποι¬ 
ούμενη απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2002 
Με εντολή Υφυπουργού 

Ο Γενικός Γραμματέας Δημοσιονομικής Πολιτικής 
ΙΩΑΝΝΗΣ ΚΟΥΣΟΥΛΑΚΟΣ 

-♦- 

(4) 

Συγχώνευση Ειδικοτήτων Ανθυπασπιστών και Υπαξιωμα- 
τικώντης Πολεμικής Αεροπορίας. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις των α' και β' περιπτώσεων της παραγρ. 
8 του ΝΔ 445/74 (ΦΕΚ Α' 160), όπως αναριθμήθηκε και 
αντικαταστάθηκε με το άρθρο 1 του Ν. 744/77(ΦΕΚ Α' 
318). 

β. Τη διάταξη της γ'περίπτωσης του άρθρου 10 του ΝΔ 
445/74 (ΦΕΚ Α' 160), όπως αντικαταστάθηκε αυτό με την 
παραγρ.4 του άρθρου 22 του Ν. 2109/92 (ΦΕΚ Α'205). 

γ. Τις διατάξεις του άρθρου 2 του Ν. 584/77(ΦΕΚ Α' 
129). 

δ. Τη διάταξη της παραγρ. 3 του άρθρου 11 του ΠΔ 
21/91 (ΦΕΚΑ'9). 

ε. Την 77/16.4.2002 απόφαση του Ανωτάτου Αεροπορι¬ 
κού Συμβουλίου. 

στ. Την 1/24.5.2002 Γνωμάτευση της 15ης Συνεδρίασης 
του Συμβουλίου Αρχηγών Γενικών Επιτελείων. 

ζ. Την 29492/31.10.2001 κοινή απόφαση Πρωθυπουρ¬ 
γού και Υπουργού Εθνικής Άμυνας «Ανάθεση αρμοδιοτή¬ 
των Υπουργού Εθνικής Άμυνας στους Υφυπουργούς 
Εθνικής Άμυνας» (ΦΕΚ Β' 1483). 

η. Το γεγονός ότι από τις διατάξεις της απόφασης αυ¬ 
τής δεν προκαλείται οικονομική επιβάρυνση στον Κρατι¬ 
κό Προϋπολογισμό, αποφασίζουμε: 

1. Συγχωνεύουμε τις παρακάτω ειδικότητες Ανθυπα- 
σπιστών - Υπαξιωματικών της Πολεμικής Αεροπορίας ως 
ακολούθως: 

α. Μηχανικού Ραντάρ και Μηχανικού Τηλεπικοινωνιών 
της επετηρίδας Τεχνικής Υποστήριξης σε μια με ονομα¬ 
σία: Τηλεπικοινωνιών-Ηλεκτρονικών. 

β. Τεχνίτη Μηχανικού Ραντάρ και Τεχνίτη Μηχανικού 
Τηλεπικοινωνιώντης επετηρίδας Εθελοντών Μακράς Θη¬ 
τείας (ΕΜΘ) σε μία με την ονομασία: Τεχνίτη Τηλεπικοι¬ 
νωνιών - Ηλεκτρονικών. 

2. Μετατάσσουμε στις νέες ειδικότητες Τηλεπικοινω¬ 
νιών -Ηλεκτρονικών και Τεχνίτη Τηλεπικοινωνιών - Ηλε¬ 
κτρονικών κατά αντιστοιχία τους υπηρετούντες στην Πο¬ 
λεμική Αεροπορία Ανθυπασπιστές και Υπαξιωματικούς 
των ως άνω συγχωνευομένων ειδικοτήτων. 

3. Εντέλλουμε όπως με μέριμνα των αρμοδίων φορέων 
της Πολεμικής Αεροπορίας τροποποιηθούν - συμπληρω¬ 
θούν όλα τα θεσμικά κείμενα, όπως κανονισμοί, Πίνακες 
Οργάνωσης Υλικού, επετηρίδες, προγράμματα εκπαί¬ 
δευσης και επιμόρφωσης, για την εφαρμογή της απόφα¬ 
σης αυτής. 

4. Έναρξη ισχύος της παρούσας από της δημοσιεύσε- 
ως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 2002 

Ο ΥΦΥΠΟΥΡΓΟΣ 

ΛΟΥΚΑΣ ΑΠΟΣΤΟΛΙΔΗΣ 
-♦- 

Αριθ. 102643 (5) 

Συγκρότηση Νομοπαρασκευαστικής Επιτροπής για την 
επεξεργασία και κατάρτιση Προεδρικών Διαταγμάτων 
και Υπουργικών αποφάσεων, των οποίων η έκδοση 
προβλέπεται από το Ν.2812/2000 «Κύρωση του Κώδι¬ 
κα Δικαστικών Υπαλλήλων» (ΦΕΚ Α' 67/10.3.2000). 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) Τις διατάξεις της παρ .6α του άρθρου 5 του Ν. 
2408/1996. 

β) Την ανάγκη συγκρότησης Νομοπαρασκευαστικής 
Επιτροπής για την επεξεργασία και κατάρτιση Προεδρι¬ 
κών Διαταγμάτων και Υπουργικών Αποφάσεων των οποί¬ 
ων η έκδοση προβλέπεται από το Ν. 2812/2000. 

γ) Το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού του ΤΑΧΔΙΚ το 
ύψος της οποίας θα ανέλθει στο ποσό 3.380 ΕΥΡΩ, απο¬ 
φασίζουμε: 


Συγκροτούμε Νομοπαρασκευαστική Επιτροπή για την 
επεξεργασία και κατάρτιση Προεδρικών Διαταγμάτων και 
Υπουργικών Αποφάσεων των οποίων η έκδοση προβλέ- 
πεται από το Ν. 2812/2000. 

Η ομάδα εργασίας θα αποτελείται από τους: 

1) Ιωάννη Καραβοκύρη, Σύμβουλο του Ελεγκτικού Συ¬ 
νεδρίου, ως Πρόεδρο. 

2) Ιωάννη Κατσαμπάνη, Πρόεδρο Εφετών. 

3) Εμμανουήλ Βαϊκλή, Πρόεδρο Διοικητικού Εφετείου 
Αθηνών. 

Χρέη Γραμματέα θα εκτελεί ο Κων/νος Πρεβεζάνος, 
υπάλληλος του Τμήματος Γραμ. Δικ. και Εισαγ. και Υπηρ. 
Κατάστασης Δικ. Υπαλλήλων. 

Η Νομοπαρασκευαστική Επιτροπή οφείλει να περατώ¬ 
σει το έργο της εντός τριών μηνών από την έναρξη των ερ¬ 
γασιών της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουνίου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 102607 οικ. (6) 

Συγκρότηση Νομοπαρασκευαστικής Επιτροπής για 
εναρμόνιση της Εθνικής νομοθεσίας προς την οδηγία 
2000/43 «περί εφαρμογής της ίσης μεταχείρισης 
ασχέτως φυλετικής ή εθνικής καταγωγής» 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) Τις διατάξεις της παρ. 6α του άρθρου 5 του Ν. 
2408/96. 

β) Την ανάγκη συγκρότησης Νομοπαρασκευαστική Επι¬ 
τροπή για την εναρμόνιση της εθνικής νομοθεσίας προς 
την οδηγία 2000/43 «περί εφαρμογής της ίσης μεταχείρι¬ 
σης ασχέτως φυλετικής ή εθνικής καταγωγής. 

γ)Το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού του ΤΑΧΔΙΚ το 
ύψος της οποίας θα ανέλθει στο ποσό Ευρώ 7.780, απο¬ 
φασίζουμε: 

Συγκροτούμε Νομοπαρασκευαστική Επιτροπή για την 
εναρμόνιση της εθνικής νομοθεσίας προς την οδηγία 
2000/43 «περί εφαρμογής της ίσης μεταχείρισης ασχέ¬ 
τως φυλετικής ή εθνικής καταγωγής». 

Η Ομάδα εργασίας θα αποτελείται από τους: 

1) Μιχαήλ Βροντάκη, Αντιπρόεδρο του Συμβουλίου της 
Επικράτειας ως Πρόεδρο. 

2) Νικόλαο Μαυρίκα, Νομικό Σύμβουλο του Κράτους ως 
εκπρόσωπος του Υπουργείου Εσωτερικών Δημόσιας Δι¬ 
οίκησης και Αποκέντρωσης. 

3) Νικόλαο Παπασπύρου, Σύμβουλο του Υπουργού Δι¬ 
καιοσύνης Δ. Ν. 

4) Αικατερίνη Σαμώνη-Ράντου, Προϊσταμένη του Τμή¬ 
ματος Ευρωπαϊκού Κοινοτικού Δικαίου της Ειδικής Νομι¬ 
κής Υπηρεσίας ως εκπρόσωπος του Υπουργείου Εξωτε¬ 
ρικών, δικηγόρο. 

5) Γεώργιο Κατρούγκαλο, Νομικό Σύμβουλο του 
Υπουργείου Εθνικής Παιδείας και Θρησκευμάτων ως εκ¬ 
πρόσωπος του Υπουργείου Εθνικής Παιδείας. 

6) Λυδία Κοτρώφ, υπάλληλο της Διεύθυνσης Απασχό- 
λησηςτου Υπουργείου Εργασίας και Κοινωνικών Ασφαλί¬ 
σεων, Δικηγόρο και 

7) Γεράσιμο Θεοδόση, Νομικό, Συνταγματολόγο Ειδικό 
Σύμβουλο του Υπουργείου Εργασίας και Κοινωνικών 
Ασφαλίσεων ως εκπρόσωπος του Υπουργείου Εργασίας 
και Κοινωνικών Ασφαλίσεων. 

8) Στέφανο Βαζάκα, Δικηγόρο Ειδικό Συνεργάτη του 
Γραφείου του Υπουργού Υγείας και Πρόνοιας ως εκπρό¬ 
σωπος του Υπουργείου Υγείας και Πρόνοιας. 

Χρέη Γραμματέα α εκτελεί ο Δημήτριος Περδίκης υπάλ¬ 
ληλος του Τμήματος Ειδικών Νομικών Υποθέσεων Ευρω¬ 
παϊκής Ένωσης και Διεθνών Οργανισμών. 

Η Ομάδα Εργασίας οφείλει να περατώσει το έργο της 
εντός τριών μηνών από την έναρξη των εργασιών της. 

Η απόφαση αυτή να δημοσιευτεί στη Εφημερίδα της 
Κυβερνήσεως. 

Αθήνα, 30 Μαΐου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-Φ- 

Αριθ. 102642 (7) 

Τροποποίηση και συμπλήρωση της 189280/7.2.02 από¬ 
φασής μας περί συγκροτήσεως Ομάδας Εργασίας για 
την κύρωση των Συμβάσεων α) του Συμβουλίου της 
Ευρώπης για τη μεταφορά διαδικασιών σε ποινικές 
υποθέσεις και τριών Πρωτοκόλλων στις Συμβάσεις έκ¬ 
δοσης και μεταφοράς καταδίκων του Συμβουλίου της 
Ευρώπης και β) του ΟΗΕ για το οργανωμένο έγκλημα 
- Σύμβαση οργανωμένου εγκλήματος και 2 Πρωτόκολ¬ 
λα. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) Τηνπαρ. 6ατου άρθρου 5του Ν.2408/1996. 

β) Την 189280/7.2.2002 όπως τροποποιήθηκε με την 
55112/16.4.2002. 

γ) Την παραίτηση του Αν. Νταφούλη. 

δ) Την πρόταση του Προέδρου Ελ. Τσακόπουλου στον 
Υπουργό Δικαιοσύνης για συμπλήρωση της Επιτροπής με 
3 νέα μέλη. 

ε) Την αντικατάσταση της Γραμματέως και 

στ) Την αύξηση της δαπάνης σε βάρος του προϋπολο¬ 
γισμού του ΤΑΧΔΙ Κτο ύψος της οποίας θα ανέλθει στο πο¬ 
σό των 6.900 ΕΥΡΩ, αποφασίζουμε: 

Τροποποιούμε την 189280/7.2.2002 απόφαση και ορί¬ 
ζουμε ως μέλη αυτής τον Στέφανο Γ αβρά, Πρόεδρο Εφε- 
τών, Μιχάλη Μαργαρίτη, Εφέτη, Ιωάννη Τεντέ, Εφέτη, 
αυξάνουμε το ποσό της αποζημίωσης κατά 1.760 ΕΥΡΩ 
και ορίζουμε ως Γ ραμματέα αυτής την Αθανασία Βασιλο¬ 
πούλου, υπάλληλο του Τμήματος Ειδικών Νομικών Υπο¬ 
θέσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουνίου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 


Αριθ. 42079 (8) 

Τροποποίηση του Κανονισμού Εσωτερικής Υπηρεσίας 
του Πρωτοδικείου Αμαλιάδας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του άρθρου 17του Ν. 1756/1998 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών» όπως αντικαταστάθηκε από το άρθρο 5 του Ν. 
1868/1989 και όπως τελικά αντικαταστάθηκε η παράγρα- 
φος2του άρθρου 17τουΝ. 1756/1988 εκ νέου μετηνπα- 
ράγραφο 4του άρθρου 3 του Ν. 2479/1997. 

β) Του άρθρου 25παρ. 3περ. ατού Ν. 2812/2000 (Α'67). 

γ) Του άρθρου 29 Ατού Ν. 1558/1985 (Α' 137) όπωςπρο- 
σετέθηκε με το άρθρο 27 του Ν. 2081/1992 (Α' 154) και 
τροποποιήθηκαν με το άρθρο 1 παρ. 2ατου Ν. 2469/1997 
(Α' 38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το 160/7.2.2002 έγγραφο του Πρωτοδικείου Αμαλιά¬ 
δας, αποφασίζουμε: 

Τη δημοσίευση στην Εφημερίδα της Κυβέρνησης της 
τροποποίησης του κανονισμού εσωτερικής υπηρεσίας 
του Πρωτοδικείου Αμαλιάδας, όπως διαμορφώθηκε με τη 
2/2002 απόφαση της Ολομέλειας του Δικαστηρίου αυ¬ 
τού, η οποία έχει ως εξής: 

Τροποποιεί την 24/1988 απόφαση του Δικαστηρίου αυ¬ 
τού και αποφασίζει την μεταβολή της δικασίμου του Μο¬ 
νομελούς Πρωτοδικείου Αμαλιάδας (Τακτικής Διαδικα¬ 
σίας και Εκούσιας Δικαιοδοσίας) δηλαδή από την πρώτη 
Πέμπτη στην τρίτη Πέμπτη κάθε μήνα και ώρα 10 π.μ. αρ¬ 
χής γενομένης από 26.9.2002. 

Κρίθηκε, αποφασίσθηκε και δημοσιεύθηκε στην Αμα- 
λιάδα στις 31 Ιανουάριου 2002 έτους. 

Η Πρόεδρος Η Γραμματέας 

ΕΛΕΝΗ ΛΥΚΟΓΙΑΝΝΗ ΑΘΑΝΑΣΙΑ ΓΙΑΝΝΙΤΟΠΟΥΛΟΥ 

Οι Δικαστές 

ΠΑΝΑΓΙΩΤΗΣ ΜΑΡΚΑΚΗΣ, ΑΝΤΩΝΙΟΣ ΜΕΛΙΣΣΙΝΟΣ 
ΣΑΜΩΛΗ ΜΟΥΛΟΥΡΑ, ΜΑΡΙΑ ΚΑΤΕΛΗ, ΧΑΡΙΚΛΕΙΑ ΖΩΗ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουνίου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-Φ- 

Αριθ. 102244 (9) 

Σύσταση και συγκρότηση Ομάδας Εργασίας για την επε¬ 
ξεργασία εσωτερικού κανονισμού οργάνωσης και λει¬ 
τουργίας των Ιατροδικαστικών Υπηρεσιών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α) των άρθρων 2,21,24 και 26του Π.Δ/τος 36/2000 «Ορ¬ 
γανισμός Υπουργείου Δικαιοσύνης» (ΦΕΚ 29/Α'). 

β) Του άρθρου 10 του Ν.705/1943 «Περί τροποποιήσε- 
ως και συμπληρώσεως του Ν.ΓΧΠ περί ιατροδικαστικής 
υπηρεσίας κ.λπ.» (ΦΕΚ337 Α'). 

γ) Του Κανονιστικού Διατάγματος της 29ης Φεβρουάρι¬ 
ου 1944 «Περί εκτελέσεως του Ν. 705 της 7ης Οκτωβρίου 
1943» (ΦΕΚ 53/13.3.44/Α") 

2) Τις διατάξεις: 

α) Της παραγράφου 6ατου άρθρου 5του Ν. 2408/1996 
(ΦΕΚ104/τ.Α') και 

β) Του άρθρου 19του Ν. 2470/1997 (ΦΕΚ40/τ.Α'). 

3) Την ανάγκη σύστασης και συγκρότησης Ομάδας Ερ¬ 
γασίας για τη μελέτη και επεξεργασία των θεμάτων που 
αφορούν στον εσωτερικό κανονισμό οργάνωσης και λει¬ 
τουργίας των ιατροδικαστικών υπηρεσιών της χώρας, 
αποφασίζουμε: 

Τη σύσταση Ομάδας Εργασίας με σκοπό τη σύνταξη 
εσωτερικού κανονισμού οργάνωσης και λειτουργίας των 
ιατροδικαστικών υπηρεσιώντης χώρας.. 

Η Ομάδα Εργασίας αποτελείται από τους κάτωθι: 

1. Μαρία Καπατσώρη, Γεν.Διευθύντρια της Γεν.Διεύ- 
θυνσης Διοικητικής Υποστήριξης της Κεντρικής Υπηρε¬ 
σίας του Υπουργείου Δικαιοσύνης, ως Πρόεδρο, με ανα¬ 
πληρωτή τον Ιωάννη Παπαναγιώτου, Διευθυντή της Διεύ¬ 
θυνσης Διοίκησης και Ανάπτυξης Ανθρώπινου Δυναμικού 
της Κεντρικής Υπηρεσίας του Υπουργείου Δικαιοσύνης. 

2. Ιωάννη Παπαναγιώτου, Διευθυντή της Διεύθυνσης 
Διοίκησης και Ανάπτυξης Ανθρώπινου Δυναμικού της Κε¬ 
ντρικής Υπηρεσίας του Υπουργείου Δικαιοσύνης ως μέ¬ 
λος. 

3. Δημοσθένη Μπούκη, Ιατροδικαστή Α'τάξεως, Προϊ¬ 
στάμενο της Ιατροδικαστικής Υπηρεσίας Πειραιώς, ως 
μέλος. 

4. Χρήστο Λευκίδη, Ιατροδικαστή Β' τάξεως της Ιατρο¬ 
δικαστικής Υπηρεσίας Αθηνών, ως μέλος. 

5. Ρουμπινή Λεονταρή, Ιατροδικαστή Δ' τάξεως της Ια¬ 
τροδικαστικής Υπηρεσίας Λάρισας, ως μέλος. 

Γραμματέα της Ομάδας Εργασίας ορίζουμε τη Γλυκε¬ 
ρία Μαυρομάτη, υπάλληλο του κλάδου ΠΕ Διοικητικού - 
Οικονομικού με βαθμό Β' της Κεντρικής Υπηρεσίας του 
Υπουργείου Δικαιοσύνης, με αναπληρωτή τον Ηλία Ιωση- 
φίδη, υπάλληλο του κλάδου ΠΕΔιοικητικού - Οικονομικού 
με βαθμό Δ'της Κεντρικής Υπηρεσίας του Υπουργείου Δι¬ 
καιοσύνης. 

Η Ομάδα Εργασίας θα ολοκληρώσει το έργο της εντός 
έξι μηνών από τη συγκρότησή της. 

Η δαπάνη αμοιβής των μελών και του γραμματέα της 
Ομάδας Εργασίας θα βαρύνει τον προϋπολογισμό του 
Ταμείου Χρηματοδοτήσεως Δικαστικών Κτιρίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουνίου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 


Αριθ. 44013 (10) 

Τροποποίηση του Κανονισμού Εσωτερικής Υπηρεσίας 
του Πρωτοδικείου Λευκάδας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του άρθρου 17 του Ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών» όπως αντικαταστάθηκε από το άρθρο 5 του Ν. 
1868/1989 και όπως τελικά αντικαταστάθηκε η παράγρα¬ 
φος 2 του άρθρου 17του Ν. 1756/1988 εκ νέου με την πα¬ 
ράγραφο 4του άρθρου 3του Ν. 2479/1997. 
β) Του άρθρου 25 παρ. 3 περ. ατού Ν. 2812/2000 (Α' 67). 
γ) Του άρθρου 29Ατου Ν.1558/1985 (Α' 137) όπωςπροσε- 
τέθηκε με το άρθρο 27 του Ν. 2081/1992 (Α' 154) και τροπο¬ 
ποιήθηκαν με το άρθρο 1 παρ. 2α του Ν. 2469/1997 (Α'38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το 70/20.2.2002 έγγραφο του Πρωτοδικείου Λευκά¬ 
δας, αποφασίζουμε: 

Τη δημοσίευση στην Εφημερίδα της Κυβέρνησης της 
τροποποίησης του Κανονισμού Εσωτερικής Υπηρεσίας 
του Πρωτοδικείου Λευκάδας, όπως διαμορφώθηκε με την 
5/2001 απόφαση της Ολομέλειας του Δικαστηρίου αυ¬ 
τού, η οποία έχει ως εξής: 

Τροποποιεί τον ισχύοντα κανονισμό Εσωτερικής Υπηρε¬ 
σίας του Πρωτοδικείου Λευκάδας, ως προς τις συνεδριά¬ 
σεις για την εκδίκαση των πολιτικών υποθέσεων, ως εξής: 

Οι συνεδριάσεις αυτές θα γίνονται κατά τις τρεις πρώ¬ 
τες Παρασκευές κάθε μήνα, ώρα 9.00, και ειδικότερα: 

α) Την πρώτη και τρίτη Παρασκευή θα δικάζονται οι 
υποθέσεις αρμοδιότηταςτου Μονομελούς Πρωτοδικείου 
καθώς και αυτές αρμοδιότηταςτου Πολυμελούς Πρωτο¬ 
δικείου που αφορούν εφέσεις ή δικάζονται κατά τις ειδι¬ 
κές διαδικασίες και αυτή της εκούσιας δικαιοδοσίας και 
β) Την ενδιάμεση των δύο ανωτέρω Παρασκευή θα εκ- 
δικάζονται οι λοιπές υποθέσεις αρμοδιότητας του Πολυ¬ 
μελούς Πρωτοδικείου της τακτικής μόνο διαδικασίας. 

Κρίθηκε, αποφασίστηκε και δημοσιεύθηκε στη Λευκάδα 
στις 21.12.2001. 

Ο Πρόεδρος Η Γραμματέας 

ΛΑΜΠΡΟΣ ΚΑΡΕΛΟΣ ΟΥΡΑΝΙΑ ΛΑΖΑΡΗ -ΚΡΗΤΙΚΟΥ 

Οι Δικαστές 

ΜΑΡΙΑ ΜΠΟΓΔΟΥ, ΠΑΝΑΓΙΩΤΗΣ ΚΑΤΣΙΚΕΡΟΣ 
ΔΗΜΗΤΡΙΟΣ ΜΑΚΟΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουνίου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Β * ΡΑΧ 010 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θΙ.ςτ 

θ-ΙΤΙ3ίΙ: \Λ/θΐ3ΙΤΙ33ΪΘΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιγο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 βυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθγπθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΙΌ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 βυΓΟ ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































